《拟李长吉十二月乐辞 其二 二月》
元代·吴景奎

青皇宫中花鸟使，沓翠霏红教莺语。移春槛小度芳华，金犊车轻载歌舞。

曲房梦断章台月，东风不解丁香结。钥鱼夜守仓琅根，海棠飞落胭脂雪。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。